Rossiya Kiev va Chernigov yo'nalishlarida hujumni kamaytiradi

Rossiya armiyasi Kiev va Chernigov yo'nalishidagi jangovar harakatlarni kamaytirishga qaror qildi. Bu haqda Ukraina delegatsiyasi bilan muzokaralarda mudofaa vaziri o'rinbosari Aleksandr Fomin xabar berdi.
Ma'lum qilinishicha, Ukrainaning betarafligi va yadrosiz maqomi to'g'risidagi kelishuvni tayyorlash, Kievga xavfsizlik kafolatlarini taqdim etish bo'yicha muzokaralar amaliyotga o'tayotgani sababli hujum ko'lami kamaytirilgan.
“Mudofaa vazirligi o'zaro ishonchni oshirish, muzokaralar bo'yicha kelishuvni amalga oshirish maqsadida, Kiev va Chernigov yo'nalishlarida harbiy faollikni tubdan qisqartirishga qaror qildi”, — deydi rasmiy.
Shuningdek, u Ukraina hukumatini Jeneva konventsiyalariga, jumladan, harbiy asirlarga insonparvarlik bilan munosabatda bo'lishga oid kelishuvlarga qat'iy rioya qilishga chaqirgan.
Avvalroq Rossiyaning Ukrainaga urushidagi asosiy quroli ma'lum qilingandi. Shuningdek, Rossiya AQShning Ukrainadagi biolaboratoriyasi haqida yangi ma'lumot aniqlagandi.